Okresná prokuratúra Lučenec 
F. Lehára 12, 984 80 Lučenec 1

Sp. zn. : 1 Pv 348/12/6606	Lučenec, 28.4.2014
EEČ : 2-47-56-2014

U Z N E S E N I E

Trestná vec:	obvinená XXXXX  
Prečin:	Pokus úverového podvodu podľa § 14 odsek 1 k  § 222 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Lučenec
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 22.3.2013, spisová značka 1 Pv 348/12/6606, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
na tom skutkovom základe, že dňa 05.04.2012 v Lučenci požiadala v spoločnosti XXXXX o poskytnutie revolvingového úveru vo výške 1 500,- €, pričom do žiadosti o poskytnutie úveru predložila nepravdivé potvrdenie zamestnávateľa o zamestnaní, že je zamestnaná na dobu neurčitú ako skladník v spoločnosti XXXXX s čistým mesačným príjmom vo výške 618,- €, čo sa však nezakladalo na pravde, pretože nebola nikde zamestnaná, čo bolo zistené zamestnancom spoločnosti a úver jej schválený nebol, čím spoločnosti XXXXX XXXXX 26, IČO: XXXXX škoda spôsobená nebola.

Uznesením prokurátora Okresnej prokuratúry XXXXX zo dňa 22.3.2013, spisová značka 1 Pv 348/12/6606, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Lučenci sp. zn. 1 Pv 348/12 zo dňa 22.03.2013 s právoplatnosťou 03.04.2013 bolo trestné stíhanie obv. XXXXX vedené na Okresnom riaditeľstve PZ, odboru kriminálnej polície v Lučenci pod sp. zn. ORP-417/OEK-LC-12 pre pokus k prečinu úverového podvodu podľa § 14 ods. 1 k § 222 ods. 1 Tr. zák. podmienečne zastavené podľa § 216 ods. 1, písm. a/, b/, c/ Tr. por.. Obvinenej bola určená skúšobná doba v trvaní dvanásť mesiacov, ktorá začala plynúť odo dňa právoplatnosti tohto uznesenia. 

	Po uplynutí skúšobnej doby boli na obvinenú vyžiadané správy a to z OR PZ, Odboru kriminálnej polície v Lučenci,  Obvodného úradu v Lučenci, odboru všeobecnej vnútornej správy a na základe týchto bolo zistené, že obvinená sa v skúšobnej dobe nedopustila žiadneho priestupku ani trestného činu. 

	Na základe uvedeného mám za preukázané, že obvinená XXXXX viedla v skúšobnej dobe podmienečne zastaveného trestného stíhania riadny život. 

	Podľa § 217 ods. 1 Tr. por., ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

	Vzhľadom k vyššie uvedenému som preto rozhodol tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vratko Demjanovič
prokurátor